АҞӘА, лаҵара 21 - Sputnik. Урыстәыла аҵара зҵо Аԥсны Аҭагылазаашьа ҷыдақәа рминистрра акурсантцәа лаҵара 20 рзы Аԥсныҟа ихынҳәит ҳәа аанацҳауеит аминистрра асаит.
Аԥсны Аҭагылазаашьа ҷыдақәа рминистр Лев Кәыҵниа иусдҵала акурсантцәа еиҿкаарыла, гәыԥ-гәыԥла ихынҳәуеит.
Макьаназы ихынҳәхьо 13 курсант роуп, лаҵара 23 рзы аҽа жәаҩык ирзыԥшуп.
Акурсантцәа зегьы акоронавирус азы атестқәа ирхыжьуп, амашьына ҷыдала Аҟәаҟа, "Аиҭар" ахь иаагоуп 14-мш акарантин рхыргарц азы.
"Акарантин анырхыргалак, атестқәа еиҭархыжьхоит. Абри ашьҭахь дара аштаттә режим ала рнапынҵақәа рынагӡарахь инеиуеит", - ҳәа аҳәоит адырраҭара.
Адырраҭараҿы иара убасгьы иарбоуп АҶА амедицинатә ҟәша аусуҩцәа аԥсны-урыстәылатә ҳәааҿы рнапынҵақәа шынарыгӡо.
Ашоура арежим амониторинг адагьы аҳәаа иахысуа рзы аинформациа еизыргоит уи нахыс Аԥсны агәабзиарахьчара аминистрреи аҩныҵҟатәи аусқәа рминистрреи рахь анашьҭразы.
Иара убас шәаԥхьар ҟалоит:
- Аԥсны Аҭагылазаашьа ҷыдақәа рзы аминистр акурсантцәа рҭаацәа дырԥылеит
-
Кәыҵниа: Аԥсныҟа иаауа акурсантцәа ргәырҽанҵоуп, ахыԥхьакырҭаҿы аԥҟара еиларгар, ишыҭцахо